ΚΑΝΟΝΙΣΜΟΣ αριθ. 467/67/ΕΟΚ ΤΗΣ ΕΠΙΤΡΟΠΗΣ της 21ης Αυγούστου 1967 περί καθορισμού των συντελεστών μετατροπής, των εξόδων βιομηχανικής επεξεργασίας και της αξίας των υποπροϊόντων που αντιστοιχούν στα διάφορα στάδια μεταποιήσεως της ορύζης

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό αριθ. 359/67/ΕΟΚ του Συμβουλίου της 25ης Ιουλίου 1967 περί κοινής οργανώσεως αγοράς της ορύζης(1), και ιδίως το άρθρο 19,

Εκτιμώντας:

ότι το άρθρο 19 του κανονισμού αριθ. 359/67/ΕΟΚ προβλέπει τον καθορισμό των συντελεστών μετατροπής, των εξόδων βιομηχανικής επεξεργασίας και της αξίας των υποπροϊόντων, τα οποία πρέπει να ληφθούν υπόψη για την εφαρμογή του κανονισμού αυτού, εν όψει μετατροπής των αξιών ή των ποσοτήτων που αντιστοιχούν στα διάφορα στάδια επεξεργασίας της ορύζης (αναποφλοίωτη, αποφλοιωμένη, ημιλευκανθείσα, λευκανθείσα)-

ότι προς τον σκοπό αυτό πρέπει να ληφθούν υπόψη τα στοιχεία που διαπιστώθηκαν στις καλύτερα εξοπλισμένες βιομηχανίες της Κοινότητος- ότι τα στοιχεία αυτά οδηγούν στο συμπέρασμα ότι πρέπει να ληφθούν υπόψη οι ίδιοι αριθμοί που ορίσθηκαν από τον κανονισμό αριθ. 103/64/ΕΟΚ της Επιτροπής της 4ης Αυγούστου 1964 περί του πίνακα μετατροπής κατά τα στάδια μεταποιήσεως της ορύζης, καθώς και περί των εξόδων βιομηχανικής επεξεργασίας και της αξίας των υποπροϊόντων(2)- ότι πάντως είναι σκόπιμη η προσαρμογή των αριθμών εκείνων που έχουν υποστεί μεταβολές από την έναρξη ισχύος του κανονισμού αυτού, ως π.χ. τα έξοδα βιομηχανικής επεξεργασίας της αποφλοιωμένης ορύζης σε λευκανθείσα-

ότι τα μέτρα, που προβλέπονται στον παρόντα κανονισμό, είναι σύμφωνα με τη γνώμη της Επιτροπής Διαχειρίσεως Δημητριακών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Ο συντελεστής μετατροπής της αποφλοιωμένης ορύζης σε αναποφλοίωτη όρυζα και αντιστρόφως είναι ο ακόλουθος:

"" ID="1">1> ID="2">1,25">

2. Ο συντελεστής μετατροπής της αποφλοιωμένης ορύζης σε λευκανθείσα όρυζα, και αντιστρόφως, είναι ο ακόλουθος:

""" ID="1">1> ID="2">0,775"> ID="1">1> ID="2">0,69">

3. Ο συντελεστής μετατροπής της λευκανθείσης ορύζης σε ημιλευκανθείσα, και αντιστρόφως, είναι ο ακόλουθος:

""" ID="1">1> ID="2">1,065"> ID="1">1> ID="2">1,072">

Άρθρο 2

1. Τα έξοδα βιομηχανικής επεξεργασίας, τα οποία πρέπει να λαμβάνονται υπόψη για τη μετατροπή της αναποφλοίωτης ορύζης σε αποφλοιωμένη, ανέρχονται σε 0,95 λογιστικές μονάδες ανά 100 χιλιόγραμμα αναποφλοίωτης ορύζης.

2. Τα έξοδα βιομηχανικής επεξεργασίας, τα οποία πρέπει να λαμβάνονται υπόψη για τη μετατροπή της αποφλοιωμένης ορύζης σε λευκανθείσα, ανέρχονται σε 1,10 λογιστικές μονάδες ανά 100 χιλιόγραμμα αποφλοιωμένης ορύζης.

3. Τα έξοδα βιομηχανικής επεξεργασίας για τη μετατροπή της ημιλευκανθείσης ορύζης σε λευκανθείσα δεν λαμβάνονται υπόψη.

Άρθρο 3

1. Η αξία των υποπροϊόντων, τα οποία προέρχονται από τη μεταποίηση αναποφλοίωτης ορύζης σε αποφλοιωμένη, θεωρείται ως ίση με το μηδέν.

2. Η αξία των υποπροϊόντων, τα οποία προέρχονται από τη μεταποίηση αποφλοιωμένης ορύζης σε λευκανθείσα, είναι ίση:

α) με 1,94 λογιστικές μονάδες ανά 100 χιλιόγραμμα αποφλοιωμένης ορύζης με κόκκους στρογγυλούς-

β) με 2,87 λογιστικές μονάδες ανά 100 χιλιόγραμμα αποφλοιωμένης ορύζης με κόκκους μακρούς.

3. Η αξία των υποπροϊόντων, τα οποία προέρχονται από τη μεταποίηση ημιλευκανθείσης ορύζης σε λευκανθείσα, είναι ίση:

α) με 0,51 λογιστικές μονάδες ανά 100 χιλιόγραμμα ημιλευκανθείσης ορύζης με κόκκους στρογγυλούς-

β) με 0,55 λογιστικές μονάδες ανά 100 χιλιόγραμμα ημιλευκανθείσης ορύζης με κόκκους μακρούς.

Άρθρο 4

Η μετατροπή μιας αξίας που αφορά μια ποσότητα αποφλοιωμένης ορύζης, σε αξία που αφορά την ίδια ποσότητα ορύζης σε διαφορετικό στάδιο μεταποιήσεως, πραγματοποιείται με βάση την αποφλοιωμένη όρυζα που περιέχει ποσοστό θραυσμάτων 3%. Στην περίπτωση αποφλοιωμένης ορύζης, η οποία περιέχει ποσοστό θραυσμάτων ανώτερο του 3%, η μετατροπή πραγματοποιείται μετά την προσαρμογή που γίνεται με βάση την αξία των 0,08 λογιστικών μονάδων ανά χιλιόγραμμο θραυσμάτων.

Η μετατροπή μιας αξίας που αφορά μια ποσότητα ημιλευκανθείσης ή λευκανθείσης ορύζης, σε αξία που αφορά την ίδια ποσότητα ορύζης σε διαφορετικό στάδιο μεταποιήσεως, πραγματοποιείται με βάση την ημιλευκανθείσα ή λευκανθείσα όρυζα που δεν περιέχει θραύσματα. Στην περίπτωση ορύζης ημιλευκανθείσης ή λευκανθείσης που περιέχει θραύσματα, η μετατροπή αυτή πραγματοποιείται μετά την προσαρμογή που γίνεται με βάση την αξία των 0,11 λογιστικών μονάδων ανά χιλιόγραμμο θραυσμάτων.

Άρθρο 5

1. α) Η μετατροπή μιας αξίας που αφορά μια ποσότητα αποφλοιωμένης ορύζης, σε αξία που αφορά την ίδια ποσότητα αναποφλοίωτης ορύζης πραγματοποιείται:

- δια της διαιρέσεως της προς μετατροπή αξίας δια του συντελεστού που αναγράφεται για την αναποφλοίωτη όρυζα στο άρθρο 1 παράγραφος 1, και

- δια της μειώσεως του προκύπτοντος ποσού κατά τα έξοδα βιομηχανικής επεξεργασίας, τα οποία καθορίζονται στο άρθρο 2 παράγραφος 1.

β) Η μεταφορά μιας αξίας, που αφορά μια ποσότητα αναποφλοίωτης ορύζης, σε αξία που αφορά την ίδια ποσότητα αποφλοιωμένης ορύζης πραγματοποιείται:

- δια της αυξήσεως της προς μετατροπή αξίας κατά τα έξοδα βιομηχανικής επεξεργασίας, τα οποία καθορίζονται στο άρθρο 2 παράγραφος 1, και

- δια του πολλαπλασιασμού του προκύπτοντος ποσού με το συντελεστή που αναγράφεται για την αναποφλοίωτη όρυζα στο άρθρο 1 παράγραφος 1.

2. α) Η μετατροπή μιας αξίας που αφορά μια ποσότητα αποφλοιωμένης ορύζης, σε αξία που αφορά την ίδια ποσότητα λευκανθείσης ορύζης, πραγματοποιείται:

- δια της αυξήσεως της προς μετατροπή αξίας κατά τα έξοδα βιομηχανικής επεξεργασίας, τα οποία καθορίζονται στο άρθρο 2 παράγραφος 2,

- δια της μειώσεως της προς μετατροπή αξίας κατά την αξία των υποπροϊόντων, η οποία καθορίζεται στο άρθρο 3 παράγραφος 2, και

- δια της διαιρέσεως του προκύπτοντος ποσού δια του συντελεστού που καθορίζεται για τη λευκανθείσα όρυζα στο άρθρο 1 παράγραφος 2.

β) Η μετατροπή μιας αξίας που αφορά μια ποσότητα λευκανθείσης ορύζης, σε αξία που αφορά την ίδια ποσότητα αποφλοιωμένης ορύζης, πραγματοποιείται:

- δια του πολλαπλασιασμού της προς μετατροπή αξίας με το συντελεστή που καθορίζεται για τη λευκανθείσα όρυζα στο άρθρο 1 παράγραφος 2,

- δια της μειώσεως του προκύπτοντος ποσού κατά τα έξοδα βιομηχανικής επεξεργασίας, τα οποία καθορίζονται στο άρθρο 2 παράγραφος 2, και

- δια της αυξήσεως κατά την αξία των υποπροϊόντων, η οποία καθορίζεται στο άρθρο 3 παράγραφος 2.

3. α) Η μετατροπή μιας αξίας που αφορά μια ποσότητα λευκανθείσης ορύζης, σε αξία που αφορά την ίδια ποσότητα ημιλευκανθείσης ορύζης, πραγματοποιείται:

- δια της διαιρέσεως της προς μετατροπή αξίας δια του συντελεστού που καθορίζεται για την ημιλευκανθείσα όρυζα στο άρθρο 1 παράγραφος 3, και

- δια της αυξήσεως του προκύπτοντος ποσού κατά την αξία των υποπροϊόντων, η οποία καθορίζεται στο άρθρο 3 παράγραφος 3.

β) Η μετατροπή μιας αξίας που αφορά μια ποσότητα ημιλευκανθείσης ορύζης, σε αξία που αφορά την ίδια ποσότητα λευκανθείσης ορύζης, πραγματοποιείται:

- δια της μειώσεως της προς μετατροπή αξίας κατά την αξία των υποπροϊόντων, η οποία καθορίζεται στο άρθρο 3 παράγραφος 3,

- δια του πολλαπλασιασμού του προκύπτοντος ποσού με το συντελεστή που αναγράφεται, για την ημιλευκανθείσα όρυζα της σχετικής ομάδος, στο άρθρο 1 παράγραφος 3.

Άρθρο 6

1. Η μετατροπή μιας ποσότητος αποφλοιωμένης ορύζης σε μια αντίστοιχη ποσότητα αναποφλοίωτης ή λευκανθείσης ορύζης πραγματοποιείται δια του πολλαπλασιασμού, ανάλογα με την περίπτωση, της προς μετατροπή ποσότητος είτε με το συντελεστή που καθορίζεται για την αναποφλοίωτη όρυζα στο άρθρο 1 παράγραφος 1, είτε με το συντελεστή που καθορίζεται για τη λευκανθείσα όρυζα στο άρθρο 1 παράγραφος 2.

Η μετατροπή μιας ποσότητος αναποφλοίωτης ή λευκανθείσης ορύζης σε αντίστοιχη ποσότητα αποφλοιωμένης ορύζης πραγματοποιείται δια της διαιρέσεως, ανάλογα με την περίπτωση, της προς μετατροπή ποσότητος είτε δια του συντελεστού που καθορίζεται για την αναποφλοίωτη όρυζα στο άρθρο 1 παράγραφος 1, είτε δια του συντελεστού που καθορίζεται για τη λευκανθείσα όρυζα στο άρθρο 1 παράγραφος 2.

2. Η μετατροπή μιας ποσότητος λευκανθείσης ορύζης, σε αντίστοιχη ποσότητα ημιλευκανθείσης ορύζης, πραγματοποιείται δια του πολλαπλασιασμού της προς μετατροπή ποσότητος με το συντελεστή που καθορίζεται για την ημιλευκανθείσα όρυζα στο άρθρο 1 παράγραφος 3.

Η μετατροπή μιας ποσότητος ημιλευκανθείσης ορύζης σε αντίστοιχη ποσότητα λευκανθείσης ορύζης πραγματοποιείται δια της διαιρέσεως της προς μετατροπή ποσότητος δια του συντελεστού που καθορίζεται για την ημιλευκανθείσα όρυζα στο άρθρο 1 παράγραφος 3.

Άρθρο 7

Ο παρών κανονισμός αρχίζει να ισχύει την 1η Σεπτεμβρίου 1967.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.

Έγινε στις Βρυξέλλες, στις 21 Αυγούστου 1967.

Για την Επιτροπή

Ο Πρόεδρος

Jean REY

(1) ΕΕ αριθ. 174 της 31.7.1967, σ. 1.

(2) ΕΕ αριθ. 126 της 5.8.1964, σ. 2128/64.